# Alfréd Hajós

### Wikipedia

Olympiavoittaja Alfréd Hajós (1878-1955)

Alfréd Hajós (syntyjään Arnold Guttmann, s. 1. helmikuuta 1878, Budapest - k. 12. marraskuuta 1955) oli Unkarin juutalainen uimari ja arkkitehti. Hän oli nykyaikaisten olympialaisten ensimmäinen uintivoittaja, voitettuaan Ateenan vuoden 1896 kisoissa 100 metrin ja 1200 metrin vapaauintimatkat.

Vuoden 1896 olympialaisissa uintitapahtumat järjestettiin Välimeressä erittäin vaativissa olosuhteissa: veden lämpötila oli vain noin 10 Celsius-astetta ja aallokko oli paikoin nelimetristä. Hajós voitti ensin 100 metrin vapaauinnin ajalla 1.22,2 ja sitten 1200 metrin matkan ajalla 18.22,2. Hajós olisi halunnut osallistua myös 500 metrin matkalle, mutta se kisa järjestettiin välittömästi 100 metrin matkan jälkeen ja ennen 1200 metrin matkaa. Ennen 1200 metrin matkaa hän siveli kehoonsa sentin paksuisen kerroksen rasvaa, mutta se antoi hyvin vähän suojaa kylmyyttä vastaan. Hän tunnusti kilpailun jälkeen, että "tahtoni elää ylitti täysin haluni voittaa". Hajós oli Ateenan kisojen nuorin olympiavoittaja.

Ennen olympiakisoja Hajós oli 100 metrin vapaauinnin Euroopan mestari vuosina 1895 ja 1896. Monipuolisena urheilijana hän voitti 1898 Unkarin mestaruuden myös 100 metrin juoksussa, 400 metrin aidoissa ja kiekossa. Hän pelasi myös jalkapalloa hyökkääjänä voittaen kansallisen mestaruuden 1901, 1902 ja 1903.

Siviiliammatiltaan Hajós oli arkkitehti, joka erikoistui urheilurakennuksiin. Hänen yhdessä Dezső Lauberin (joka pelasi tennistä vuoden 1908 olympialaisissa) kanssa suunnittelemansa stadion voitti hopeaa Pariisin vuoden 1924 olympiakisojen taidelajien arkkitehtuurisarjassa. Kultamitalia ei kisassa jaettu.

Hajósin tunnetuin suunnittelutyö on vuonna 1930 Tonavalle Margitszigetille (Margaretinsaari) rakennettu uimastadion, jota käytettiin uinnin vuoden 1958 EM-kisoissa.

Vuonna 1953 kansainvälinen olympiakomitea palkitsi Hajósin olympialaisella kunniakirjalla. Hänet on valittu myös kansainväliseen uinnin hall of fameen ja kansainväliseen juutalaisten urheilijoiden hall of fameen.

Alfréd Hajósin veli Henrik Hajós voitti kultaa 4x250 metrin vapaauintiviestissä Ateenan välikisoissa vuonna 1906.

## [muokkaa] Aiheesta muualla

- Hajós olympic.org:ssa
- http://www.jewishsports.net/BioPages/AlfredHajos-Guttmann.htm

| Tämä uimarista kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/f/Alfr%C3%A9d_Haj%C3%B3s_093e.html

Luokat: Unkarilaiset arkkitehdit | Unkarilaiset olympiavoittajat | Unkarilaiset uimarit | Uimarityngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Eesti
- English
- Esperanto
- Français
- Italiano
- Magyar
- Nederlands